Lav et referat af nedenstående tekst:

Tekst:
Jeanett Kaare er partner i Weltklasse Reklame & PR – et firma hun har bygget op fra bunden sammen med partneren Charlotte Espensen. Firmaet, der også tæller omtrent otte medarbejdere, ligger i Aalborg Øst. Indretningen er farverig og fuld af humoristiske indslag og hyggelige møbler og stemningen er nærmest lidt hjemlig. Og det er ikke tilfældigt - sådan er Jeanett Kaare også selv. - Det skal være sjovt at gå på arbejde, men vi skal heller ikke have overarbejde. Det skal være hyggeligt at være her, mens vi er her. Og det skal ikke handle om, vi skal være her til klokken 2 om natten, fordi det er faktisk bedst, at man kun arbejder til klokken 16, og så skal man tage hjem og hygge sig med sin familie. Der skal være plads til familielivet, men det er ikke den eneste grund til, at arbejdsdagen ikke skal trække ud i langdrag. - I det sekund, man tager hjem, så får man også en god ide. Jamen typisk kan man sige: hvis man har siddet og arbejdet på noget hele dagen, som har været helt vildt svært at knække, så i det sekund, man  sætter sig ud i bilen eller på cyklen eller hvad man nu gør, så tænker man: Aha! Det var da lige sådan der, vi skulle løse det, forklarer hun. Det hander ikke kun om penge - også om at gøre noget godt Jeanett Kaare og Charlotte Espensen er enige om, at de skal have en god kadance og tjene nogle penge. Men de måler også deres succes i, at de har vækstet på børn, at de kan beskæftige de flere medarbejdere, og at de kan opretholde et godt flow i virksomheden, som fungerer for dem. Det handler nemlig om at have et godt liv med alle dets facetter og med overskud til at gøre andet også, som eksempelvis at organisere forskellige aktiviteter til støtte for det særlige håndboldhold LykkeLiga: - LykkeLiga betyder sindssygt meget for mig, fordi jeg har været med lige fra de startede. Set det vokse fra sidelinjen og set hvilken betydning, det gør for folk. Så for mig, betyder det sindssygt meget! Fortæller Jeanett Kaare. Hun har desuden modtaget en ganske særlig pris for sit arbejde med at rejse penge til LykkeLiga via en løbekonkurrence i den Ladies Circle-klub, som Jeanett er medlem af. Her blev hun af sine klubmedlemmer i al hemmelighed indstillet til at modtage prisen som det bedste medlem af Ladies Circler på landsplan: Sprængfyldt med energi At det netop blev Jeanett Kaare, der fik den fine pris, er der en ganske særlig grund til, fortæller en af Ladies Circle-medlemmerne, Louise Dybbro: - Hun er Ladies Circles største ja-hat! Fordi det ER hende, man går til, hvis der er en eller anden idé, eller hvis man bare skulle sparre om et eller andet. Så griber hun den. Og så siger hun ja! Mette, der tidligere arbejdede for Weltklasse som grafiker, udtrykker det på den her måde: - Jeg er næsten målløs. Jeg vil sige, jeg tror ikke jeg har mødt en, som har SÅ megen energi og SÅ meget overskud. Altså, det er helt utroligt, hvad hun kan nå på den tid, hun har. Det er mig altså stadigvæk en gåde. Jeanett Kaare kommer selv med en lille del af forklaringen på sit store overskud: - Vi har rengøringshjælp. Der er ingen af os, der sådan synes at rengøring siger os super-meget. Det er noget af det, jeg desværre ikke har fået med hjemmefra. - Vi er nødt til at klare os sammen 42-årige Jeanett Kaare sidder bænket ved langbordet sammen ægtemanden Thomas og deres tre børn, Clara på 10 og tvillingerne Viola og Johan på 9, der også har legekammerater på besøg. Jeanett sætter stor pris på sin kernefamilie, men at de lige skulle have tvillingerne kun et år efter Clara kom til verden, var ikke helt planlagt: - Da Thomas og jeg får tvillingerne, da læser vi sådan en statistik om, at hvert tredje par, der får tvillinger går fra hinanden indenfor de første tre år. Og der kan jeg huske, at kiggede vi på hinanden, og så får vi faktisk sagt højt: Vi bliver simpelthen nødt til at klare os sammen på en eller anden måde, fordi det er jo ikke nemmere at klare det alene, husker hun. 42-årige Jeanett Kaare sidder bænket ved langbordet sammen ægtemanden Thomas og deres tre børn, Clara på 10 og tvillingerne Viola og Johan på 9, der også har legekammerater på besøg. Jeanett sætter stor pris på sin kernefamilie, men at de lige skulle have tvillingerne kun et år efter Clara kom til verden, var ikke helt planlagt: - Da Thomas og jeg får tvillingerne, da læser vi sådan en statistik om, at hvert tredje par, der får tvillinger går fra hinanden indenfor de første tre år. Og der kan jeg huske, at kiggede vi på hinanden, og så får vi faktisk sagt højt: Vi bliver simpelthen nødt til at klare os sammen på en eller anden måde, fordi det er jo ikke nemmere at klare det alene, husker hun. Ægteskabet er et godt teamwork Fællesskab og arbejdsfordeling – uden de to går hverdagen ikke. Det er Jeanette Kaare klar over, hvis hun skal kunne klare både at passe job, børn, fritidsinteresser, hjælpearbejde, veninder og motion. Så hun sætter stor pris på sin mands indsats: - Thomas, han er et morgenmenneske, så det ham, der ligesom får sparket gang i huset her. Og så kan man sige, så er det typisk Thomas, der laver mad.  Thomas vil også handle ind, fordi jeg synes det tager så lang tid at handle ind. Jeg møder altid nogen, og så kan man stå der og snakke i en halv time, fortæller iværksætteren. Dagene er travle i familien, men så har de et fast ritual, som sørger for, at de hele tiden har øje for, hvor og hvordan det går, fortæller Jeanett: - Vi er sådan nogle, der altid går i seng på samme tidspunkt. Det har vi faktisk altid været gode til. Hvis vi sådan er havnet i sofaen, så går vi i seng på samme tid. Det er sjovt, det har jeg fundet ud af, det er der måske ikke ret mange, der gør. Så står vi på badeværelset og børster tænder på samme tid, og så får vi lige snakket om dagen, mens man ligger der på puden  og så falder jeg typisk ret hurtigt i søvn. Farverig og i bevægelse Jeanett Kaare er ikke en person, der ”går i med tapetet”. Heller ikke når det gælder den personlige fremtoning. Jeanetts partner i Weltklasse, Charlotte Espensen, glemmer aldrig førstehåndsindtrykket, da de mødtes første gang: - Vi mødte hinanden på et bureau tidligere, hvor jeg var ansat som tekstforfatter. Så kom Jeanett ind ad døren og skulle være grafiker. Og så tænkte jeg: Det der kvindemenneske, er simpelthen det mest afskyelige, jeg nogensinde har mødt, griner Charlotte og fortsætter: - Hun LARMER. Jeg sidder her på mit stille og rolige, dejlige kontor og så kom balladen bare ind. Hun snakkede og ville høre høj musik, og der sad jeg og havde det rart med min computer, og der var ro og jeg kunne skrive. Så kom hun bare ind og forstyrrede det hele. Og omvendt synes Jeanett Kaare, at Charlotte Espersen var virkelig kedelig. Jeanett Kaare larmer ikke bare på kontoret. Hun larmer også visuelt. Hun går altid farverigt klædt for – som hun siger – kjolen koster det samme i rød som i sort, og så er det oftest den røde, der er tilbage. Men det er ikke kun farver, der gør, at Jeanett i bogstaveligste forstand skiller sig ud i mængden: - Åh, jamen, altså i virkeligheden, så vil jeg jo rigtig gerne sige, jeg er helt fuldstændig ligeglad. Og det er jeg dybest set. Og jeg er blevet 42, det har jeg også sluttet fred med. Og jeg har fået gråt hår, og det har jeg også sluttet fred med. Se mere om Jeanett Kaare i serien KVINDELIV. Du kan se afsnittet herunder.

Referat:
Farverige Jeanett Kaare elsker at udfordre sig selv og gøre godt for andre. Men det skal være sjovt – også på jobbet, hvor det udenfor arbejdstid også har en betydning.